
KEHOP Plusz-5.1.0-26
KKV-k energiahatékonysági, technológiaváltási és diverzifikációs fejlesztéseinek támogatása
TERVEZET – TÁRSADALMI EGYEZTETÉSEN
KÉSZÜLT: 2026.10.06.

A konstrukció legfontosabb adatai röviden
	
	KEHOP Plusz-5.1.0-26

	Keretösszeg
	31 milliárd Ft

	Célterület
	Baranya, Borsod-Abaúj-Zemplén és Heves vármegye

	Pályázók
	Mikro-, kis- és középvállalkozások

	Minimum működési múlt
	1 teljes lezárt üzleti év

	Finanszírozás
	0%-os kölcsön + vissza nem térítendő támogatás

	Igényelhető összeg
	5–500 millió Ft

	VNT aránya
	A finanszírozási összeg maximum 50%-a

	Minimum saját forrás
	Az elszámolható költség legalább 10%-a

	Energetikai elvárás
	Minimum 30% primerenergia-megtakarítás

	Technológiaváltás elvárása
	Minimum 30% ÜHG-kibocsátás-csökkentés

	Diverzifikációs alcél fő vállalása
	Munkahelymegtartás: a projekt befejezését követő 12 hónap FTE-értékének el kell érnie vagy meg kell haladnia a kérelem benyújtását megelőző 12 hónap FTE-értékét

	Projekt megvalósítása
	Legfeljebb 24 hónap

	Benyújtási időszak
	2027. január 1. – 2027. október 31., illetve keretkimerülésig

	Benyújtás helye
	MFB Pont Plusz





A Hitelprogram célja
A KEHOP Plusz-5.1.0-26 egyműveletes kombinált Hitelprogram célja a Baranya, Borsod-Abaúj-Zemplén és Heves vármegyében működő mikro-, kis- és középvállalkozások fejlesztése az Igazságos Átmenet Alap célkitűzéseivel összhangban.
A konstrukció három fő fejlesztési irányra koncentrál:
· a vállalkozások energiahatékonyságának javítására;
· az üvegházhatású gázok kibocsátását csökkentő technológiaváltásra;
· a vállalkozások zöld- és körforgásos gazdasághoz kapcsolódó diverzifikációjára.
Az energiahatékonysági és technológiaváltási fejlesztéseknél alapvető elvárás a legalább 30%-os primerenergia-megtakarítás, illetve legalább 30%-os ÜHG-kibocsátás-csökkentés. A diverzifikációs fejlesztések esetében a konstrukció a zöld- és körforgásos gazdasághoz kapcsolódó új vagy érdemben bővülő tevékenységek kialakítását, valamint a munkahelyek megtartását ösztönzi.

A rendelkezésre álló forrás
A Hitelprogram teljes keretösszege 31 milliárd Ft, amely területileg az alábbiak szerint oszlik meg:
	Megvalósítás helye
	Keretösszeg

	Baranya vármegye
	11 milliárd Ft

	Borsod-Abaúj-Zemplén és Heves vármegye
	20 milliárd Ft

	Összesen
	31 milliárd Ft


A jogosultság szempontjából nem a vállalkozás székhelye, hanem a projekt tényleges megvalósítási helye számít. Ennek megfelelően például egy más vármegyében székhellyel rendelkező vállalkozás is igényelhet finanszírozást, ha a fejlesztés Baranya, Borsod-Abaúj-Zemplén vagy Heves vármegyében valósul meg.

A finanszírozás legfontosabb feltételei
A konstrukció vissza nem térítendő támogatással kombinált, kamatmentes beruházási kölcsönt biztosít.
Igényelhető finanszírozási összeg: minimum 5 millió Ft, maximum 500 millió Ft mind az energiahatékonysági/technológiaváltási, mind a diverzifikációs alcél esetében.
A finanszírozási összeg legfeljebb 50%-a vissza nem térítendő támogatásként vehető igénybe. A fennmaradó rész kamatmentes kölcsön. A támogatási intenzitás meghatározásakor ugyanakkor a kölcsön támogatástartalmát, valamint az alkalmazandó állami támogatási szabályokat is figyelembe kell venni.
A vállalkozásnak a projekt elszámolható költségének legalább 10%-át minden állami támogatástól mentes saját forrásból kell biztosítania. A saját forrás felhasználását legkésőbb az első folyósítás előtt igazolni szükséges.
A kölcsön kamata 0%/év, továbbá kezelési költség, rendelkezésre tartási jutalék, előtörlesztési és szerződésmódosítási díj nem kerül felszámításra. Harmadik felekhez kapcsolódó költségek – például értékbecslői vagy közjegyzői díjak – ugyanakkor felmerülhetnek.
A programban tárgyi eszközök beszerzéséhez legfeljebb a finanszírozási összeg 50%-át elérő szállítói előleg is igénybe vehető.

Kik igényelhetik a finanszírozást?
A Hitelprogramban olyan, gazdaságilag potenciálisan életképes mikro-, kis- és középvállalkozások vehetnek részt, amelyek legalább egy teljes lezárt üzleti évvel rendelkeznek.
A támogatható vállalkozási formák között szerepel többek között a kft., rt., kkt., bt., szövetkezet, egyéni cég és egyéni vállalkozó, valamint meghatározott nonprofit gazdasági társaságok.
Kezdő vállalkozások, vagyis egy teljes lezárt üzleti évvel nem rendelkező vállalkozások nem igényelhetnek finanszírozást. Konzorciumi formában szintén nem nyújtható be kérelem.
A projekt helyszínének a kérelem benyújtásakor már a vállalkozás bejegyzett székhelyének, telephelyének vagy fióktelepének kell lennie, és a vállalkozásnak a kölcsön futamideje alatt ezen a helyszínen gazdasági tevékenységet kell folytatnia.

1. Energiahatékonysági fejlesztések
Az energiahatékonysági alcél keretében olyan beruházások támogathatók, amelyek a vállalkozás épületeinek, termelési folyamatainak vagy technológiáinak energiafelhasználását csökkentik.
A fejlesztésnek legalább 30%-os primerenergia-megtakarítást kell eredményeznie. Ez nem vállalható pluszpont, hanem alapvető jogosultsági feltétel.
Technológiai és termelési energiahatékonysági fejlesztések
Támogatható többek között:
· meglévő termelési technológiák lecserélése új, energiahatékony gépekre és berendezésekre;
· energiahatékony és az energiahatékonyságot növelő tárgyi eszközök beszerzése;
· termelésoptimalizációt és energiafelhasználás-csökkentést eredményező eszközök;
· kapcsolódó immateriális javak beszerzése;
· energiahatékonyabb alapanyagok alkalmazását lehetővé tevő technológiai fejlesztések;
· saját vagy más létesítményekből származó maradék- vagy hulladékhő termelési folyamatban történő hasznosítását szolgáló berendezések.
A lecserélt technológiához képest az új technológiának legalább azonos termelési teljesítményt kell biztosítania, alacsonyabb energiafelhasználás mellett. A termelési kapacitás megtartását energetikai audit keretében szükséges igazolni.


Épületenergetikai fejlesztések
Támogatható például:
· homlokzat-, födém- és tetőszigetelés;
· nyílászárók cseréje, energetikai korszerűsítése;
· árnyékoló- és árnyékvető szerkezetek;
· szellőztető rendszerek korszerűsítése;
· fűtési és hűtési rendszerek korszerűsítése;
· hőszivattyús rendszerek;
· napkollektoros rendszerek;
· hővisszanyerő rendszerek;
· használati melegvíz-rendszerek korszerűsítése;
· maradékhő hasznosítása;
· világítási rendszerek energiatakarékos átalakítása;
· energiamenedzsment-rendszerek és okosmérők telepítése.
Az épületenergetikai fejlesztéseknél a felhívás előírja, hogy legalább két épületelemtípus cseréjét szükséges megvalósítani. A fűtési rendszer korszerűsítése pedig csak megfelelően hőszigetelt, legalább E energetikai besorolású épületnél támogatható.
A legalább 30%-os primerenergia-megtakarítást megfelelő energetikai dokumentációval kell alátámasztani. Épületenergetikai beruházásnál hiteles energetikai tanúsítvány és energetikai számítás, más energiahatékonysági fejlesztésnél energetikai audit szükséges.

2. ÜHG-kibocsátást csökkentő technológiaváltás
A konstrukció külön támogatja a vállalkozások olyan technológiaváltását, amely legalább 30%-kal csökkenti az üvegházhatású gázok kibocsátását, miközben a termelési kapacitás nem csökken.
E körben elsősorban a termelési folyamatok ÜHG-kibocsátását csökkentő technológiákhoz szükséges tárgyi eszközök és kapcsolódó immateriális javak beszerzése támogatható, így különösen:
elektrifikáció, zöld hidrogén és/vagy biogáz használatára és felhasználására épülő technológiák.
A program keretében fosszilis energiahordozót felhasználó új eszköz, berendezés vagy ahhoz kapcsolódó rendszer nem támogatható.
Az ÜHG-kibocsátás legalább 30%-os csökkenését megfelelő szakértői, energetikai dokumentációval szükséges igazolni.
Megújulóenergia-termelés
Saját fogyasztás fedezését szolgáló megújuló alapú villamosenergia-termelő rendszer, illetve energiatároló rendszer önállóan nem, kizárólag kiegészítő jelleggel támogatható.
Az ilyen projektelemek elszámolható költsége legfeljebb a projekt teljes elszámolható költségének 20%-a lehet.
Fontos feltétel, hogy a támogatott energiatermelő rendszer nem táplálhat villamos energiát a hálózatba.

3. Zöldgazdasági és körforgásos diverzifikáció
A konstrukció másik jelentős fejlesztési területe a vállalkozások diverzifikációjának támogatása.
Ennek célja, hogy a vállalkozások új vagy érdemben bővülő, a zöld- illetve körforgásos gazdasághoz kapcsolódó gyártási vagy szolgáltatási tevékenységet alakítsanak ki, és ezáltal új piacokhoz, technológiákhoz vagy értékláncokhoz kapcsolódjanak.
A fejlesztésnek igazolhatóan hozzá kell járulnia a vállalkozás tevékenységének diverzifikációjához, és ehhez az alcélhoz munkahelymegtartási kötelezettség is kapcsolódik.
Zöld technológiák
Támogatható a zöld – tiszta – technológiák gyártását szolgáló tevékenység bővítése és fejlesztése, különösen új tárgyi eszközök, gépek és berendezések beszerzésével.
A felhívás által nevesített technológiai területek közé tartoznak többek között:
· napenergia-technológiák;
· szélenergia-technológiák;
· akkumulátor- és energiatárolási technológiák;
· hőszivattyúk és geotermikus technológiák;
· hidrogéntechnológiák;
· fenntartható biogáz- és biometán-technológiák;
· villamosenergia-hálózati és energiahálózat-digitalizációs technológiák;
· elektromos töltési technológiák;
· alternatív üzemanyagokhoz kapcsolódó technológiák;
· egyéb megújulóenergia- és energiahatékonysági technológiák;
· egyéb dekarbonizációt szolgáló ipari technológiák.
Körforgásos gazdaság
A körforgásos gazdasághoz kapcsolódó beruházások széles köre támogatható.
Ide tartozhat például a termékek:
· élettartamának meghosszabbítása;
· javíthatóságának és újrafelhasználhatóságának javítása;
· újragyártása vagy átalakítása;
· újrafeldolgozhatóságának növelése;
· másodnyersanyag-tartalmának növelése;
· előállítása során keletkező hulladék vagy selejt csökkentése.
Támogathatók továbbá a már értékesített vagy feleslegessé vált termékek javításához, felújításához, újragyártásához, továbbértékesítéséhez szükséges kapacitások, valamint a termékmegosztáson és a „termék mint szolgáltatás” modellen alapuló megoldások.
A konstrukció lehetőséget biztosít bizonyos hulladékgyűjtési, fordított logisztikai, alapanyag-visszanyerési és újrahasznosítási kapacitások kialakítására, továbbá a körforgásos gazdaságot támogató digitális és egyéb technológiák bevezetésére is.
Kapcsolódó infrastrukturális fejlesztések
A fő beruházáshoz közvetlenül kapcsolódó infrastrukturális fejlesztések is finanszírozhatók a felhívásban meghatározott feltételekkel.
Ilyen lehet többek között az elektromos energiaellátás, vízhálózat, tűzvédelmi hálózat, szennyvízelvezetés, szellőzés, egyes épületgépészeti rendszerek, hűtőkamra vagy a támogatott új eszköz működtetéséhez szükséges infrastruktúra.
A diverzifikációs alcél esetében a fejlesztéshez kapcsolódóan meglévő épület bővítése, meglévő infrastruktúra korszerűsítése, valamint új épület vagy építmény létesítése is támogatható kiegészítő jelleggel.
Piacbővítés és portfóliófejlesztés
A diverzifikációs fejlesztésekhez kapcsolódóan támogatható a vállalkozás piacbővítését és új termék- vagy szolgáltatásportfóliójának piacra lépését segítő tevékenység is.
Ide tartozhat:
· piacfelmérés és piackutatás;
· marketingtevékenység;
· hazai és nemzetközi vásárokon, kiállításokon való részvétel.
Az e körbe tartozó projektelemek elszámolható költsége legfeljebb a projekt teljes elszámolható költségének 10%-a lehet.

Elszámolható költségek
A konstrukció keretében – az egyes alcélok és költségkorlátok figyelembevételével – elszámolható lehet többek között:
projekt-előkészítés és tervezés; építési, átalakítási, bővítési és korszerűsítési munkák; új tárgyi eszközök; immateriális javak; műszaki ellenőrzés; mérnöki és szakértői szolgáltatások; képzés; marketing és piackutatás; projektmenedzsment; nyilvánosság; hatósági és jogi költségek, valamint egyes biztosítási költségek.
A diverzifikációs alcél esetében például a projekt-előkészítés és tervezés legfeljebb az elszámolható költségek 5%-a, az egyéb mérnöki, szakértői és tanácsadási költség 5%-a, a műszaki ellenőrzés 1%-a, a projektmenedzsment 2,5%-a, az építési költség pedig legfeljebb 70%-a lehet.

Fontosabb nem elszámolható költségek
Nem finanszírozható többek között:
· ingatlan- és földvásárlás;
· járműbeszerzés;
· belső égésű motorral felszerelt eszköz;
· pályázatírói költség;
· hálózatra történő villamosenergia-termelést szolgáló napelempark;
· fosszilis tüzelőanyagok előállításához, feldolgozásához, szállításához, forgalmazásához, tárolásához vagy égetéséhez kapcsolódó beruházás.
A projekt költségvetésében kizárólag a projekt végrehajtásához szükséges, közvetlenül kapcsolódó és a felhívás szabályai szerint elszámolható költségek szerepeltethetők.

Kötelező vállalások és eredményességi kritériumok
A vissza nem térítendő támogatási rész megtartása szempontjából kiemelten fontos a felhívásban meghatározott eredményességi kritériumok teljesítése. Az eredményesség vizsgálatára a projektmegvalósítás során, legkésőbb a türelmi idő lejárata előtti 60. napig benyújtott dokumentumok alapján kerül sor.

Energiahatékonysági és technológiaváltási projektek
Energiahatékonysági fejlesztés esetében a projektnek legalább 30%-os primerenergia-megtakarítást, technológiaváltás esetében legalább 30%-os ÜHG-kibocsátás-csökkentést kell elérnie.
A megtakarítás, illetve kibocsátáscsökkentés teljesülését a beruházás előtti és utáni állapot összehasonlításával kell igazolni. Épületenergetikai fejlesztésnél hiteles energetikai tanúsítvány, technológiai vagy komplex beruházásnál energetikai audit szükséges.
A termelési folyamatot érintő energiahatékonysági és technológiaváltási beruházásoknál a termelési kapacitás megtartása is elvárás.

Munkahelymegtartás a diverzifikációs alcélnál
A diverzifikációs projektek esetében kötelező eredményességi kritérium a munkahelymegtartás.
A kölcsönkérelem benyújtását megelőző 12 hónapra számított FTE-értéket kell összehasonlítani a projekt befejezését követő 12 hónap FTE-értékével. A projekt utáni értéknek el kell érnie vagy meg kell haladnia a bázisértéket, vagyis a meglévő munkahelyeket a projekt befejezését követő egy évig meg kell tartani.
Amennyiben a munkahelymegtartásra meghatározott célérték nem teljesül, a teljes folyósított finanszírozási összeg kamatmentes kölcsönné alakul, vagyis nem jár a vissza nem térítendő támogatás.


Indikátorok
A program keretében a projekt jellegétől függően több output- és eredményindikátor követése szükséges.
Az energiahatékonysági fejlesztéseknél mérendő az éves elsődlegesenergia-fogyasztás csökkenése. Gépek, gyártási folyamatok és technológia korszerűsítése esetén a 30%-os primerenergia-megtakarítást az érintett gép vagy gyártási folyamat tekintetében szükséges elérni, nem a teljes telephelyre vetítve.
Az ÜHG-csökkentést célzó fejlesztéseknél mérendő az üvegházhatású gázok becsült éves csökkenése, tCO₂e/év értékben. A bázisérték a beavatkozás megkezdése előtti év becsült ÜHG-kibocsátási szintje, a célérték pedig a beavatkozás befejezését követő állapot alapján meghatározott érték.
A konstrukció output indikátorai között szerepel továbbá a támogatott vállalkozások száma, vállalkozásméret szerinti bontásban.
A diverzifikációs alcélnál a munkahelymegtartás eredményességi mutatójának mértékegysége FTE, célértéke pedig a bázisérték elérése vagy meghaladása.

Horizontális vállalások
Minden leszerződött projekt esetében kötelező a horizontális elveknek való megfelelés. A támogatástartalom összegétől függően környezet- és természetvédelmi, illetve esélyegyenlőségi követelmények teljesítését is vállalni kell.
· 50 millió Ft támogatástartalom alatt: nincs további választható követelményre vonatkozó kötelezettség.
· 50–100 millió Ft támogatástartalom között: legalább 1 db környezet-/természetvédelmi és/vagy esélyegyenlőségi követelmény teljesítése szükséges.
· 100 millió Ft támogatástartalom felett: legalább 2 db követelmény teljesítése szükséges, amelyből minimum egy környezet-/természetvédelmi és minimum egy esélyegyenlőségi követelmény.
A vállalásokat a kölcsönigényléssel egy időben kell megtenni, teljesítésüket pedig a projektzárás során szükséges igazolni.
Minden 150 millió Ft-nál nagyobb összköltséggel építési-bontási tevékenységet megvalósító projekt esetében kötelező újrahasznosítási terv készítése. A felhasznált újrahasznosított, újrafelhasznált anyagok és/vagy melléktermékek összesített arányának legalább 30%-ot kell elérnie, továbbá a meghatározott nem veszélyes építési és bontási hulladék legalább 70 tömegszázalékát elő kell készíteni újrahasználatra, újrafeldolgozásra vagy egyéb anyaghasznosításra.
Épületenergiahatékonysági beruházás esetén a DNSH-elv teljesítése érdekében a madár- és denevérvédelmi szempontokat is figyelembe kell venni.



A kérelemhez és a teljesítés igazolásához kapcsolódó főbb dokumentumok
A szükséges dokumentumok köre a választott alcéltól és a projekt szakmai tartalmától függ.
Energiahatékonysági fejlesztésnél a kiinduló állapotot és a tervezett fejlesztés eredményét energetikai dokumentációval kell alátámasztani. Ingatlan esetében Hiteles Energetikai Tanúsítvány, technológiai vagy komplex beruházás esetében energetikai audit szükséges. Az eredményesség igazolásához a beruházást követő állapotra vonatkozó záró energetikai tanúsítványt vagy energetikai auditot is el kell készíteni.
ÜHG-kibocsátást csökkentő technológiaváltásnál megfelelő energetikai/szakértői dokumentációval kell alátámasztani a kiinduló és a fejlesztés utáni állapotot, valamint a legalább 30%-os kibocsátáscsökkentést.
Diverzifikációs projekt esetében a munkahelymegtartási vállalás teljesítéséhez szükséges a kérelem benyújtását megelőző 12 hónap FTE-értékének, majd a projekt befejezését követő 12 hónap FTE-értékének igazolása.
A projekt tartalmától függően szükséges lehet továbbá:
· műszaki, illetve kivitelezési terv és a szükséges hatósági engedélyek;
· a horizontális vállalásokról szóló nyilatkozat;
· újrahasznosítási terv;
· épületenergetikai fejlesztésnél madár- és denevérvédelmi előzetes felmérés;
· szükség esetén a bevont szakértő jogosultságát igazoló dokumentum;
· a horizontális vállalások teljesítését igazoló dokumentumok és fotódokumentáció;
· projektzáró nyilatkozat;
· az indikátorok és eredményességi kritériumok teljesülését alátámasztó dokumentumok.
A teljes általános és banki dokumentációs lista tekintetében az MFB kölcsönkérelmi dokumentációja és az Eljárási Rend az irányadó; a csatolt felhívás ezek teljes tételes felsorolását nem tartalmazza.

A projekt megvalósítása és a finanszírozás futamideje
A projekt fizikai és pénzügyi megvalósítására a szerződéskötéstől számítva legfeljebb 24 hónap áll rendelkezésre.
A kölcsön futamideje alapvetően a finanszírozott eszközök amortizációjához igazodik. Ingatlanhoz, illetve épületenergetikai beruházáshoz kapcsolódó projekt esetében a futamidő a kölcsönszerződés megkötésétől számítva akár 120 hónap is lehet.
A törlesztés a türelmi idő lejártát követően havonta, egyenlő tőketörlesztő részletekben történik.



A kérelmek benyújtása
A kölcsönkérelmek 2027. január 1-jétől 2027. október 31-ig, illetve a rendelkezésre álló keret kimerüléséig nyújthatók be.
A kérelmeket az MFB Pont Plusz hálózat megfelelő jogosultsággal rendelkező közvetítőinél lehet benyújtani.
A kérelmet főszabály szerint a projekttel kapcsolatos munkák megkezdése előtt szükséges benyújtani. Az ugyanazon tevékenységre történő kettős finanszírozás nem megengedett.

